**Molėtų rajono savivaldybės taryba**

**SPRENDIMAS**

**Dėl pritarimo projektui „socialinių paslaugų kokybės gerinimas ir įvairovės plėtra specialiųjų poreikių vaikams lietuvoje ir latvijoje/see me“**

2020 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014–2020 m. Interreg V-A Latvijos ir Lietuvos bendradarbiavimo per sieną programos 3-ojo kvietimo teikti projektų paraiškas vadovo, patvirtinto Stebėsenos komiteto 2019 m. balandžio 8 d. „Programos vadovas. 3-čiasis kvietimas teikti paraiškas. Interreg V-A Latvijos ir Lietuvos bendradarbiavimo per sieną programa 2014–2020 m.“, 2.3 punktu, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 8.1, 9.1 punktais bei atsižvelgdama į Molėtų rajono Kijėlių specialiojo ugdymo centro 2020 m. gegužės 14 d. raštą Nr. S-17 (1.6.) „Dėl prašymo prisidėti prie projekto „Socialinių paslaugų kokybės gerinimas ir įvairovės plėtra specialiųjų poreikių vaikams Lietuvoje ir Latvijoje/See me““

Molėtų rajono savivaldybės taryba n u s p r e n d ž i a:

1. Pritarti, kad Molėtų rajono Kijėlių specialusis ugdymo centras (toliau – Projekto vykdytojas) ) dalyvautų partnerio teisėmis Visagino „Verdenės“ gimnazijos projekte ir įgyvendintų projektą „Socialinių paslaugų kokybės gerinimas ir įvairovės plėtra specialiųjų poreikių vaikams Lietuvoje ir Latvijoje/See me“ pagal 2014–2020 m. Interreg V-A Latvijos ir Lietuvos bendradarbiavimo per sieną programą.

2. Įsipareigoti Molėtų rajono savivaldybės biudžeto lėšomis padengti ne mažiau kaip 7,5 procentų tinkamų finansuoti projekto išlaidų, tenkančių Projekto vykdytojui, bei užtikrinti netinkamų, bet projekto įgyvendinimui būtinų išlaidų apmokėjimą.

3. Pritarti projekto „Socialinių paslaugų kokybės gerinimas ir įvairovės plėtra specialiųjų poreikių vaikams Lietuvoje ir Latvijoje/See me“ įgyvendinimo jungtinės veiklos (partnerystės) sutarties pasirašymui su Projekto vykdytoju (sutarties projektas pridedamas).

1. Įgalioti Molėtų rajono savivaldybės administracijos direktorių pasirašyti jungtinės veiklos (partnerystės) sutartį su Projekto vykdytoju.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras